b'\n_START_ARTICLE_\nDivje jezero\n_START_SECTION_\nNaravni spomenik\n_START_PARAGRAPH_\nJezero z okoli\xc5\xa1em se pona\xc5\xa1a z izjemnim bogastvom favne in flore. Spada med bisere slovenske naravne dedi\xc5\xa1\xc4\x8dine. Leta 1967 je bilo zavarovano kot naravni spomenik, od leta 1972 pa je urejeno za obisk javnosti kot prvi slovenski muzej v naravi. Od leta 1993 je del krajinskega parka Zgornja Idrijca.\n_START_SECTION_\n\xc5\xbdivalstvo\n_START_PARAGRAPH_\nV jezeru \xc5\xbeivijo poto\xc4\x8dne postrvi, v jamskem delu pa \xc5\xa1tevilne drobne podzemeljske \xc5\xbeivali in celo slovita \xc4\x8dlove\xc5\xa1ka ribica (Proteus anguinus).\n_START_SECTION_\nRastlinstvo\n_START_PARAGRAPH_\n\xc5\xbdivljenjski pogoji v neposredni okolici omogo\xc4\x8dajo rast mnogih, tudi alpskih rastlin, ki so se na hladnej\xc5\xa1ih sen\xc4\x8dnih mestih lahko ohranile \xc5\xa1e po ledeni dobi. V skalnih razpokah ali na majhnih policah nad jezerom uspeva kranjski jegli\xc4\x8d (Primula carniolica), slovenski endemit, ki nosi svoje ime \xc5\xbee ve\xc4\x8d kot 200 let, njegovi vijoli\xc4\x8dasti cvetovi pa se odpirajo v drugi polovici aprila. Kranjska bunika - vol\xc4\x8di\xc4\x8d je svoje latinsko ime Scopolia Carniolica dobila po slove\xc4\x8dem Giovanniu. A. Scopoliju, botaniku in prvem idrijskem zdravniku. Omembe vredno je \xc5\xa1e tevje (Hacquetia epipactis), imenovano po idrijskem kirurgu Balthasarju Hacquetu. Raziskovalci so ugotovili, da se nahaja na obmo\xc4\x8dju Divjega jezera kakih 150 vrst praprotnic in semenk.'